Tulipan ima rođendan

Jedan dan tulipan

slavio je rođendan.

Pozvao je društvo svoje

da pokažu svoje boje.

Ljubičica ljubičastu,

a zumbuli ružičastu.

Pokraj njih baš je sjela

visibaba jedna bijela.

Pokazo je jaglac žutu

al' je stao na svom putu,

jer je sreo iste boje

narcise gdje skupa stoje.

Čekale su žute glave

potočnice male plave.

S njima je uz pjesmu ptica

stigla tanka ivančica.

A za njom su k'o od šale

tratinčice dotrčale.

I maslačci su veseli

čet'ri žuta, jedan bijeli.

Dok crveni sjaj svoj pruža

jedna fina vitka ruža,

svi su spremni za taj dan

tulipanov rođendan!

Odgovori na pitanja!

1. Tko slavi rođendan?
2. Tko je sve došao na rođendan?
3. O kojem godišnjem dobu govori ova pjesma?
4. Ispiši riječi koje se rimuju.